Diari Oficial de la Generalitat Valenciana


Sumari del DOGV 4889, del 23-11-2004 (2004/11613)

Informació pública dels programes d'actuació integrada per al desenvolupament dels sectors A i B, ampliació del nucli urbà, de les normes subsidiàries del Verger.
------------------------------------------------------------------------------------------------------------------------------------------------------------------

### Dades del document

Número de DOGV
:   4889

Data del DOGV
:   23-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11508


Organisme emissor
:   Iniciativas Costa Blanca, SL

Tipus de document
:   Anunci

Informació pública dels programes d'actuació integrada per al desenvolupament dels sectors A i B, ampliació del nucli urbà, de les normes subsidiàries del Verger. [2004/F11651]
  
La mercantil Iniciativas Costa Blanca, SL, ha formulat programes d'actuació integrada per al desenvolupament dels sectors A i B, ampliació de nucli urbà de les normes subsidiàries del Verger, integrats cada un d'estos per memòria, programa d'actuació integrada, pla parcial, projecte d'homologació, pla parcial de millora i projecte d'urbanització; a l'empara del que s'establix en els articles 46, 47 i 48 de la Llei Reguladora de l'Activitat Urbanística.
  
La dita documentació se sotmet a informació pública pel termini de 20 dies comptats a partir de la publicació del present anunci en el Diari Oficial de la Generalitat Valenciana. Durant este termini estarà exposat a les dependències d'Urbanisme de l'Ajuntament del Verger, i a la notaria de Miguel Giner Albalate, situada a Dénia, carrer del Marqués de Campo, 16-3r. Es podrà examinar i obtindre còpia a la dita notaria de dilluns a divendres de 09.00 a 13.30 hores.
  
Durant el termini de 20 dies indicat, es podran presentar alternatives tècniques i al·legacions. En el termini dels cinc dies següents al venciment d'este termini es podran presentar les proposicions juridicoeconòmiques, en el registre general de l'ajuntament, en plica tancada i amb la documentació que s'assenyala en els apartats C) i D) de l'article 32 de la Llei Reguladora de l'Activitat Urbanística. Estos terminis quedaran prorrogats si durant els primers 10 dies d'informació pública alguna persona es comprometera a presentar alternativa tècnica substancialment distinta a l'original, conforme al que s'establix en l'article 46.4 de la Llei Reguladora de l'Activitat Urbanística.
  
L'acte de obertura de pliques tindrà lloc al departament esmentat a les 10.00 hores del dia hàbil següent a aquell en què acrediten els proponents el compliment dels tràmits continguts en l'article 48 de la Llei Reguladora de l'Activitat Urbanística. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Finalment, el present anunci complix la funció de notificació per edictes, de conformitat amb el que s'establix en l'article 59.4 de la Llei de Règim Jurídic de les Administracions Públiques i del Procediment Administratiu Comú, Llei 30/1992, respecte dels propietaris de parcel·les la titularitat o domicili dels quals a efectes de notificacions es desconeix.
  
Cosa que es fa pública per a coneixement general, de conformitat amb el que s'establix en els articles 46 i 48 de la Llei Reguladora de l'Activitat Urbanística.